**טוּרְקוּ** (בפינית: **Turku** ‏האזנהⓘ‏?‏, בשוודית: **Åbo** - **אוֹבּוּ** ‏האזנהⓘ‏?‏, בלטינית: **Aboa**) היא עיר נמל בדרום מערב פינלנד ועיר הבירה של מחוז מערב פינלנד, על חוף ים הארכיפלג שבים הבלטי, ובקרבת נהר האורה. מסיבות היסטוריות ובשל מיקומה הגאוגרפי, 5% מתושבי העיר דוברי שוודית.

בעיר מתגוררים 230,030 איש, והיא העיר השביעית בגודלה בפינלנד. האוכלוסייה באזור טורקו מונה כ-350,000 איש, ולכן הוא האזור העירוני השלישי בגודלו בפינלנד.

למרות שטורקו אינה עיר הבירה של פינלנד, היא משמשת כעיר הבירה הדתית של פינלנד, ובה נקבע מושב הארכיהגמון של הכנסייה הלותרנית-פינית.

כיום יש בטורקו מספנות, מנסרות, מפעלים למוצרי עץ, תעשיית ברזל ופלדה, טקסטיל, מפעלי מזונות ומשקאות, ועוד.

הנמל פתוח לתנועת ספינות כל החורף, וזאת בזכות פעילותן של ספינות שוברות קרח בנמל.

היסטוריה
--------

טורקו נוסדה במאה ה-13. השנה המדויקת שנויה במחלוקת, ומשערים שיסוד טורקו היה בשנת 1229 כשפינלנד הייתה תחת השלטון השוודי, שלטון שנמשך בהפסקות קצרות עד המאה ה-19. לאחר יסודה, הפכה טורקו לגדולה שבערי פינלנד ולכן גם עיר הבירה של מזרח הממלכה השוודית. במאה ה-13, נבנתה במרכז העיר מצודה להגנה על טורקו ובתחילת מאה ה-14 נבנתה בה קתדרלה. 

בשנת 1713 נכבשה טורקו על ידי רוסיה הצארית, ונשארה בידיה עד לשנת 1721. בשנת 1742 פרצה מלחמה בין שוודיה לרוסיה, והרוסים כבשו שוב את טורקו. בסיום מלחמה זו נחתם בטורקו הסכם אובו, שבו הסכימה שוודיה על העברת דרום מזרח פינלנד (חצי האי קרליה) לרוסיה. ב-1782 העבירו השוודים חוק שאסר על היהודים להתגורר בעיר.

עד ראשית המאה ה-19 פינלנד הייתה חלק משוודיה ולא נכבשה על ידי הרוסים, אלא שהיא נמסרה על ידי השוודים -בנות בריתה של צרפת- לרוסים כפועל יוצא מהתבוסה במלחמות הנפוליאוניות. 
בשנת 1808 התנהלה המלחמה הפינית בין שוודיה ורוסיה. ב-1809 הפכה טורקו לבירת הדוכסות הגדולה של פינלנד במסגרת האימפריה הרוסית. בשנת 1812, העבירו הרוסים את בירת פינלנד להלסינקי (בירת פינלנד כיום). עד קבלת העצמאות ב-1917 הייתה פינלנד אותה "דוכסות גדולה" אוטונוטמית תחת שלטון הצאר הרוסי.

עם השלטון הרוסי, ובמיוחד לאחר שנכנסו לתוקף ב-1858 התקנות שהתירו ליוצאי צבא רוסים ובני משפחותיהם להתיישב בפינלנד, שבו היהודים לגור בטורקו. ב-1883 התעוררה דרישה ציבורית בקרב לאומנים פינים תושבי העיר לשלול מהיהודים את זכות המגורים בה. לאחר התעלמות השלטונות הרוסיים מהדרישה, התנפלה ב-27 ביוני קבוצת מפגינים על בית הכנסת בעיר, ונהדפה בידי המשטרה. בעקבות האירועים התמנתה ועדה לבחינת פתרון "בעיית היהודים" בפינלנד, וב-1885 הגישה הוועדה את מסקנותיה, לפיהם יוּתר ליהודים להתגורר בעיר, אך ייאלצו לחדש את רישיון המגורים מדי שנה. בשנת 1898 נמנו בעיר 220 יהודים מתוך 34,399 תושבים.

בעבר היה הנמל של טורקו היחיד בפינלנד שהיה פתוח לתנועה גם בחורף משום שפתחו לא נחסם בשל קרח (הפעם היחידה בהיסטוריה שזה קרה, נמשכה 6-7 שבועות).

באוגוסט 2017 נדקרו למוות שני אנשים ושמונה נוספים נפצעו בפיגוע טרור, לראשונה בפינלנד.

כלכלה
-----

נמל העיר מהווה מרכז תחבורתי חשוב של המדינה. מטה חברת Hesburger, מהגדולות למזון מהיר במדינה ובמדינות השכנות, ממוקם בעיר.

בעיר נמל תעופה עם טיסות סדירות ליעדים בין לאומיים שונים כגון: פולין, מקדוניה, בריטניה, ליטא וקפריסין.

העיר ידועה בפינלנד בתור עיר בה ישנם חברות הזנק רבות ובעיר ישנה קהילה גדולה של בעלי עסקים מקומיים ובין לאומיים. בעיר טורקו קיים מפעל לבניית ספינות מהגדולות בעולם "מאייר", המפעל מעסיק מקומיים וזרים כאחד.

חברת המשלוחים הבין לאומית "Wolt" הוקמה תחילה בעיר ולאחר מכן התפשטה לשאר העולם, בין השאר לתחומי מדינת ישראל.

חינוך
-----

בטורקו יש חמישה מוסדות אקדמיים, הכוללים שתי אוניברסיטאות, אחת פינית ואחת שוודית. עוד שלושה מוסדות לימוד אקדמאיים-מעשיים קיימים בעיר. 

החמישה הם:

* אוניברסיטת טורקו
* האוניברסיטה האקדמית של אובו
* אוניברסיטת נוביה למדעים מעשיים (Novia UAS) (אוניברסיטה אקדמאית - מעשית בשפה השוודית)
* אוניברסיטת טורקו למדעים מעשיים (TUAS) (אוניברסיטה אקדמאית - מעשית בשפה הפינית)
* אוניברסיטת דיאקוניה למדעים מעשיים (Diak) (אוניברסיטה אקדמאית - מעשית בשפה הפינית)

הפוליטכניון של טורקו, הוא הגדול ביותר בפינלנד לפי כמות הסטודנטים הלומדים בו.

המוסדות האקדמאיים הללו מציעים תוכניות לימודים שונות בשפה האנגלית.

אתרים
-----

* מוזיאון לארכאולוגיה **אבוה וטוס** - המוזיאון בנוי על אתר חפירות של שרידים מהמאה ה-14
* מוזיאון ויינה אלטונן לאמנות
* מוזיאון סיבליוס
* עולם המומינים בנאנטלי הסמוכה לטורקו

ערים תאומות
-----------

* שוודיהשוודיה גטבורג, שוודיה (מ־1946)
* נורווגיהנורווגיה ברגן, נורווגיה (מ־1946)
* דנמרקדנמרק אורהוס, דנמרק (מ־1946)
* רוסיהרוסיה סנט פטרבורג, רוסיה (מ־1953)
* פוליןפולין גדנסק, פולין (מ־1958)
* גרמניהגרמניה רוסטוק, גרמניה (מ־1963)
* בולגריהבולגריה ורנה, בולגריה (מ־1963)
* ירומניהרומניה קונסטנצה, רומניה (מ־1963)
* גרמניהגרמניה קלן, גרמניה (מ־1967)
* הונגריההונגריה סגד, הונגריה (מ־1971)
* סלובקיהסלובקיה בראטיסלבה, סלובקיה (מ־1976)
* איטליהאיטליה פירנצה, איטליה (מ־1992)
* אסטוניהאסטוניה טרטו, אסטוניה (מ־2008)

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **טורקו** |

* אתר האינטרנט הרשמי של טורקו
* האתר של אוניברסיטת טורקו
* אתר האוניברסיטה האקדמית של אובו
* אתר אוניברסיטת טורקו לכלכלה(הקישור אינו פעיל)
* "אַבּוֹ", יהודה דוד אייזנשטיין (עורך), אנציקלופדיה אוצר ישראל, ניו יורק: פרדס, תשי"ב, חלק א, עמודים 15–16, באתר היברובוקס
* טורקו, באתר אנציקלופדיה בריטניקה (באנגלית)
* טורקו (פינלנד), דף שער בספרייה הלאומית
* טורקו, ברשת החברתית פייסבוק

* טורקו, ברשת החברתית אקס (טוויטר)

* טורקו, ברשת החברתית אינסטגרם

הערות שוליים
------------

1. ↑  פינלנד: שני הרוגים בפיגוע דקירה, חדשות 2, 18 באוגוסט 2017.

| הערים הגדולות של פינלנדאומדן רשמי מתאריך 31 בדצמבר 2021 |
| --- |
| 
1. ↑  FINLAND: Major Cities and Municipalities
 |
|  | דירוג | שם | אזור | אוכלוסייה | דירוג | שם | אזור | אוכלוסייה |  |
| הלסינקיהלסינקיאספואספו |
| 1 | הלסינקי | אוסימה | 658,457 | 11 | קואובולה | קימנלאקסו | 80,454 | טמפרה (עיר)טמפרהונטהונטה |
| 2 | אספו | אוסימה | 297,132 | 12 | יואנסו | צפון קרליה | 77,261 |
| 3 | טמפרה | פירקאנמה | 244,223 | 13 | לאפנראנטה | דרום קרליה | 72,634 |
| 4 | ונטה | אוסימה | 239,206 | 14 | המנלינה | קאנטה-המה | 67,971 |
| 5 | אואולו | אוסטרובוטניה הצפונית | 209,551 | 15 | ואסה | אוסטרובוטניה | 67,615 |
| 6 | טורקו | דרום-מערב פינלנד | 195,137 | 16 | סייניוקי | אוסטרובוטניה הדרומית | 64,736 |
| 7 | יובסקילה | פינלנד המרכזית | 144,473 | 17 | רובניימי | לפלנד | 64,180 |
| 8 | קואופיו | סאבו הצפונית | 121,543 | 18 | מיקלי | סאבו הדרומית | 52,122 |
| 9 | לאהטי | פּאייט-המה | 120,027 | 19 | סלו | דרום-מערב פינלנד | 51,400 |
| 10 | פורי | סאטקונטה | 83,482 | 20 | קוטקה | קימנלאקסו | 51,241 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007564333605171
* BnF: cb11946371g (data)
* GND: 4061256-9
* ISNI: 0000 0004 0648 1810
* LCCN: n80035811
* MusicBrainz: ad48b592-adeb-4823-af7a-6648404d7382
* NKC: ge243745
* SUDOC: 027418065
* VIAF: 244543122
* WorldCat: lccn-n80035811

 |